b"\n_START_ARTICLE_\nCasa Castells (Esparreguera)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge de planta baixa i dos pisos fet de pedra parcialment arrebossada. La porta d'entrada \xc3\xa9s un arc de mig punt adovellat de pedra vista, a la clau hi ha un escut circular. El primer pis t\xc3\xa9 quatre balcons amb baranes de ferro forjat i els sotabalcons tenen rajoles amb motius geom\xc3\xa8trics diversos. El balc\xc3\xb3 central escap\xc3\xa7a una part de l'arc de la porta d'entrada. Al segon pis hi ha quatre balcons m\xc3\xa9s, alineats amb els del pis inferior per\xc3\xb2 de dimensions m\xc3\xa9s redu\xc3\xafdes i amb un ull de bou cec a sobre. La coberta \xc3\xa9s a dues aig\xc3\xbces de teula \xc3\xa0rab, rematada per un canal de cer\xc3\xa0mica verda. Pel que fa al seu interior, podem destacar l'enrajolat de la cuina i un llit barroc.\n_START_SECTION_\nHist\xc3\xb2ria\n_START_PARAGRAPH_\nAl segle XVII ja hi havia not\xc3\xadcies d'aquesta casa i un viatger esmenta que fou pintat el seu exterior imitant la pedra picada. La reina Maria Cristina es t\xc3\xa9 const\xc3\xa0ncia que s'hi allotj\xc3\xa0, mantenint una entrevista amb el general Espartero, de la que en sort\xc3\xad el pacte d'Esparreguera. La fa\xc3\xa7ana fou restaurada durant el segle XIX."